Source: http://docplayer.fi/220732-Yksityismetsien-metsasuunnittelu-2010-nykytilanne-ja-kehittamistarpeita.html
Timestamp: 2017-09-20 20:32:07+00:00
Document Index: 8641579

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yksityismetsien metsäsuunnittelu 2010 nykytilanne ja kehittämistarpeita - PDF
Download "Yksityismetsien metsäsuunnittelu 2010 nykytilanne ja kehittämistarpeita"
1 ISBN (PDF) ISBN (nid.) ISSN X Yksityismetsien metsäsuunnittelu 2010 nykytilanne ja kehittämistarpeita Mikko Kurttila, Katri Korhonen, Harri Hänninen ja Teppo Hujala
2 Metlan työraportteja / Working Papers of the Finnish Forest Research Institute -sarjassa julkaistaan tutkimusten ennakkotuloksia ja ennakkotulosten luonteisia selvityksiä. Sarjassa voidaan julkaista myös esitelmiä ja kokouskoosteita yms. Sarjassa ei käytetä tieteellistä tarkastusmenettelyä. Sarjan julkaisut ovat saatavissa pdf-muodossa sarjan Internet-sivuilta. ISSN X Toimitus PL 18, Vantaa puh faksi sähköposti Julkaisija Metsäntutkimuslaitos PL 18, Vantaa puh faksi sähköposti 2
3 Tekijät Kurttila, Mikko, Korhonen, Katri, Hänninen, Harri & Hujala, Teppo Nimeke Yksityismetsien metsäsuunnittelu 2010 nykytilanne ja kehittämistarpeita Vuosi 2010 Sivumäärä 43 Yksikkö / Tutkimusohjelma / Hankkeet ISBN (PDF) (nid.) ISSN X Itä-Suomen alueyksikkö / Metsä- ja ympäristöpolitiikka 2000-luvulla / 3521, Metsänomistajien päätöstilanteet ja moniarvoinen päätöksenteon tukeminen Hyväksynyt Pasi Puttonen, tutkimusjohtaja, Tiivistelmä Raportissa kuvataan laajaan metsänomistajakyselyyn perustuen näkemyksiä metsäsuunnitelman hyödyntämisestä, metsäsuunnittelun vuorovaikutuskäytäntöjen nykytila sekä käytännöissä reilun kymmenen vuoden aikana tapahtuneet muutokset. Lisäksi kuvataan metsänomistajien odotuksia ja maksuhalukkuutta lähitulevaisuuden suunnittelupalveluista. Tutkimuksen aineisto kerättiin osana Metlan valtakunnallista Metsänomistaja tutkimusta. Tutkimuksen metsäsuunnitteluaiheisia kysymyksiä sisältäneeseen osaan vastasi 2107 omistajaa. Tulokset osoittavat, että vuosikymmenen aikana metsänomistajien oma kokemus suunnittelun vuorovaikutteisuudesta on vahvistunut. Kuitenkin omistajien metsien käytön tavoitteista keskustelemisessa ja erilaisten vaihtoehtojen tarjoamisessa on yhä runsaasti parantamisen varaa. Metsänomistajat kokivat tärkeimmiksi metsäsuunnitelman hyödyiksi tiedot puuston määrästä, kasvusta ja metsien kehityksestä sekä metsänhoitokohteista. Tärkeimmät perustelut sille, ettei omistaja ollut hankkinut metsäsuunnitelmaa, olivat omistajan korostunut omaehtoisuus päätöksenteossa ja tilan pieni koko. Metsäsuunnitelman ostaneilla metsänomistajilla oli hieman varmempi käsitys metsistään kuin niillä, joilla metsäsuunnitelmaa ei ollut. Lähivuosina käyttöön otettavan maksuttoman metsävaratiedotteen täydennykseksi halutuimmat palvelut olivat useamman kuin yhden hakkuuvaihtoehdon määrittäminen kuvioille ja koko tilalle, toimenpiteiden pohtiminen maastossa yhdessä metsäsuunnitelman laatijan kanssa sekä keskustelu, jossa selvitetään omistajan metsien käytön tavoitteet ja toiveet metsäsuunnitelman laatimista varten. Omistajat jakautuivat päätöksentekijöinä seuraaviin neljään ryhmään: opinhaluiset (39 %), itsenäiset (19 %), delegoijat (21 %) ja puntaroijat (22 %). Tulosten perusteella vaikuttaa siltä, että metsäsuunnittelu on kehittynyt palvelemaan paremmin perinteisiä asiakkaitaan, joilla on omakohtainen suhde metsäänsä tai jotka ovat kiinnostuneita metsänkasvatuksesta. Uuden suunnittelujärjestelmän käyttöönotto ja maksuttoman metsävaratiedotteen toimittaminen metsänomistajille muuttaa lähitulevaisuudessa metsäsuunnittelun rakenteita. Maksuttoman metsävaratiedotteen avulla saadaan ajantasainen metsävaratieto entistä useamman omistajan käyttöön. Tämä voi lisätä omistajien tietoutta metsistään ja siten aktivoida omistajia. Metsävaratiedotteen käyttöönotto ja myös nykyisen suunnitelman käyttö viittaavat siihen, että suunnittelun ja metsän käytön tarkastelujen aikajänne olisi lyhenemässä. Ajantasaisen tiedon lisäksi on kuitenkin huolehdittava, että päätökset perustuvat pidemmän aikavälin näkemykseen metsän käytöstä. Noin puolet metsänomistajista on valmis maksamaan tarpeellisina pitämistään metsäsuunnittelutuotteista ja -palveluista. Jatkossa on tärkeää tutkia suunnittelu- ja päätöstukimuotojen ja toimijoiden työnjakoa sekä suunnata asiakastutkimuksia niihin omistajiin, jotka eivät ole ole hankkineet tilakohtaista metsäsuunnitelmaa. Asiasanat metsäpalvelut, metsäpolitiikka, yksityismetsänomistajat Julkaisun verkko-osoite Yhteydenotot Mikko Kurttila, Metsäntutkimuslaitos, PL 68, Joensuu. Sähköposti Bibliografiset tiedot Muita tietoja 3
4 Sisällys 1 Johdanto Yksityismetsien tilakohtainen metsäsuunnittelu metsäpolitiikkana ja asiakaspalveluna Toimintaympäristön muutos haastaa metsäsuunnittelun käytänteet Tutkimuksen tavoitteet Aineisto ja menetelmät Aineisto Menetelmät Tulokset Metsäsuunnitelman omistus Metsänomistajan osallistuminen metsäsuunnitelman laadintaan Metsäsuunnitelman hyödyt ja käyttö Metsäsuunnitelma ja omistajien tietotaso Metsäsuunnittelu erilaisten metsänomistajien päätöstukena Metsäsuunnittelupalveluiden tarve, maksuhalukkuus ja metsävaratieto Tulosten tarkastelu Johtopäätökset...31 Kirjallisuus...32 Liitteet...35 Liite 1. Kyselylomake Liite 2. Liitetaulukot (1-5). Tutkimuksen tulosten vertailu aiemman tutkimuksen (Pesonen ym. 1998) tuloksiin
5 1 Johdanto 1.1 Yksityismetsien tilakohtainen metsäsuunnittelu metsäpolitiikkana ja asiakaspalveluna Käytännön metsätaloudessa tilakohtainen metsäsuunnittelu on tähän saakka tarkoittanut yleensä vakiomuotoisten suunnitelma-asiakirjojen koostamista metsänomistajille alueittain kerätyn metsävaratiedon pohjalta. Metsäsuunnittelu ja sen kehitystavoitteet ovat viime vuosiin saakka painottuneet vahvasti kuviokohtaisen metsävaratiedon hankintaan ja ylläpitoon (esim. Heikinheimo 1999). Metsän nykytila ja voimassa olevat metsänhoitosuositukset määräävätkin useimmiten metsikkökuvioiden toimenpide-ehdotukset tilakohtaisissa metsäsuunnitelmissa. Suunnitelmaa laadittaessa metsänomistajat ovat olleet vaihtelevasti mukana metsiensä maastoinventoinneissa, suunnitelmien koostamisessa ja niiden luovutuksen yhteydessä tapahtuvassa neuvonnassa (Hokajärvi ym. 2007a, 2009). He ovat kuitenkin vaikuttaneet pääosin varsin vähän suunnitelmien sisältöön (esim. Pesonen ym. 1998, Hänninen ja Tikkanen 2003). Tähän saakka suurimman osan tilakohtaisesta metsäsuunnittelusta ovat tehneet alueelliset metsäkeskukset. Metsänhoitoyhdistykset, metsäpalveluyrittäjät ja puunostajat ovat puolestaan vastanneet tarkemmasta toimenpidesuunnittelusta. Joillakin alueilla, esim. Kalajokilaaksossa ja Päijät-Hämeessä, myös metsänhoitoyhdistykset ovat tehneet runsaasti tilakohtaisia metsäsuunnitelmia. Maa- ja metsätalousministeriön tulosohjauksessa alueellisen suunnittelun vuotuinen pinta-ala on 2000-luvulla vakiintunut noin miljoonaan hehtaariin, ja tilakohtaisten suunnitelmien osuus tästä on ollut noin 70 % (kuva 1). Metsänomistajan näkökulmasta metsäsuunnittelu tukee hänen metsiensä käyttöön liittyvää päätöksentekoa (esim. Pukkala 2007, Tikkanen ym. 2007), minkä vuoksi suunnitteluprosessin ja sen lopputuloksen olisi vastattava omistajan tavoitteita ja tarpeita. Toisaalta julkista rahoitusta saava metsäsuunnittelu on ollut ja on edelleen yksi tärkeistä metsäpolitiikan informaatio-ohjauksen keinoista (Ollonqvist 1998). Esimerkiksi Kansallisessa metsäohjelmassa 2015 (2008) ha Alueellinen suunnittelu Tilakohtainen suunnittelu Kuva 1. Alueellisen ja tilakohtaisen metsäsuunnittelun pinta-alat vuosina Tilakohtainen suunnittelu tarkoittaa metsänomistajien tilaamia metsäsuunnitelmia. Sen ylittävä osa on ollut niin kutsuttua välialuetta, jonka metsävaratiedot ovat omistajan luvalla olleet metsätalouden toimijoiden käytössä. Luvut sisältävät myös alueellisen suunnittelun ulkopuolelle tehdyt erilliset tilakohtaiset suunnitelmat. (Lähde: Tapion vuositilastot ) 5
6 nähdään metsäsuunnittelu ja siihen yhdistyvä metsäneuvonta keskeisenä toimenpiteenä hakkuumahdollisuuksien hyödyntämisen lisäämisessä, metsien puuntuotannollisen tilan parantamisessa sekä metsätalouden kannattavuuden nostamisessa. Tästä näkökulmasta metsäsuunnittelun tavoitteena on saada aktivoitua metsänomistajat hoitamaan metsiään yhteiskunnan tavoitteiden edistämiseksi (Hokajärvi ym. 2009). Maa- ja metsätalousministeriön metsävaratiedon ja metsäsuunnittelun strategian (2008) vision Kaikki metsänomistajat tekevät päätöksiä tietoisina metsien erilaisista käyttömahdollisuuksista ja hoitotarpeista voidaan tulkita edustavan samanaikaisesti kumpaakin edellä mainittua näkökulmaa, ts. tukevan metsänomistajan itsenäistä päätöksentekoa ja aktivoivan yhteiskunnan tavoitteiden mukaisesti metsien hoitoa ja käyttöä. Visioon pyritään mm. omistajalähtöisen ja monitavoitteisen metsäsuunnittelun avulla. Metsäsuunnittelun tavoitteissa ja toteuttamisessa ei kuitenkaan ole helppoa erottaa toisistaan omistajan ja metsäpolitiikan tavoitteista nousevia näkökulmia (esim. Kangas ja Hänninen 2003). Metsäpolitiikan läpinäkyvyyden lisäämiseksi on nähty tarpeelliseksi ehdottaa metsäsuunnittelun jakamista yhteiskunnan rahoittamaan informointiosaan ja sen päälle rakentuvaan asiakaslähtöisten päätöstukipalveluiden osaan (Tikkanen ym. 2007, Hokajärvi ym. 2009). Metsäsuunnittelun informaatio-ohjauksen luonnetta kuitenkin korostaa se, että suunnitelma ja sen sisältämät toimenpide-ehdotukset ovat suosituksia omaisuudestaan päätöksiä tekevälle omistajalle; suosituksia ei tarvitse noudattaa. 1.2 Toimintaympäristön muutos haastaa metsäsuunnittelun käytänteet Vaikka metsäsuunnittelun tietojärjestelmiä on uusittu noin vuosikymmenen välein, suunnittelun käytännön toteutus ja suunnitelman perusrakenne ovat pysyneet varsin muuttumattomina 1960-luvulta lähtien (Hokajärvi ym. 2007b, Paananen ym. 2009). Suunnittelun toimintaympäristössä on kuitenkin tapahtunut tänä aikana varsin paljon. Esimerkiksi 1990-luvun jälkipuoliskolla uudistunut metsälaki ja käyttöön otettu metsäsertifiointi ovat edellyttäneet monimuotoisuuden kannalta arvokkaiden kohteiden tunnistamista ja sisällyttämistä suunnitelmiin. Ekologisesta tietämyksestä on tullut yhä tärkeämpi osa metsäsuunnittelua (Store ja Heino 2005). Tapion Hyvän metsänhoidon suositukset (2006) ovat avanneet mahdollisuuksia monipuolisimmille metsänkasvatuksen vaihtoehdoille ja uudenlaisille metsätalouden harjoittamisen kannattavuustarkasteluille (esim. Uotila 2009). Käytännössä metsäsuunnittelijalta vaaditaan siis yhä laajempaa osaamista. Suunnittelijan asiantuntemuksen arvo mitataan lisäksi yhä enenevissä määrin myös metsänomistajan tarpeisiin vastaamisen, uusien palvelumallien ja asiakaspalvelun kautta (Hokajärvi ja Hujala 2009, Kurttila ym. 2010). Entistä selkeämmin myös tunnustetaan ja hyväksytään, että metsänomistajat ovat monitavoitteisia ja että heillä on erilaiset valmiudet tehdä metsäänsä liittyviä päätöksiä (esim. Hujala ja Tikkanen 2007). Käytännössä kuitenkin monimuotoisuus ja monikäyttö on totuttu näkemään metsien käytön rajoitteina eikä aidosti omistajille hyötyä tuottavina asioina. Tämä näkyy esimerkiksi siten, että omistajan tavoitteista riippumatta talousmetsäoletuksesta poikkeavat kohteet rajataan yleensä mahdollisimman pieniksi. Suunnittelussa onkin päästävä eteenpäin vaiheeseen, jossa arvioidaan tietyn metsälön metsiköiden käsittelyvaihtoehtoja hakkuun ajoituksen lisäksi aidommin niiden käyttötarkoitusten näkökulmasta. Relevantteja näkökulmia puuntuotannon lisäksi ovat esim. virkistyskäyttö, maisema-arvot, monimuotoisuus, bioenergian tuottaminen sekä hiilensidonta (esim. Kansallinen metsäohjelma 2015, 2008). Käsittelyvaihtoehdon valintaan vaikuttavat omistajan tavoitteiden ohella erilaiset 6
7 hinnat, kustannukset sekä tuet. Metsänomistajat voivat joissain tapauksissa saada korvauksen kriteerien mukaisten kohteiden suojelusta vapaaehtoisten suojelusopimusten kautta (Valtioneuvoston periaatepäätös 2008). Lisäksi on huomattava piilevä kysyntä nk. vihreille metsäsuunnitelmille (von Boehm 2008) sekä omaehtoisen suojelun yleisyys (esim. Laitila ym. 2009) ja näiden mahdollinen yleistyminen metsänomistajakunnan muutoksen myötä (Karppinen ja Ahlberg 2008, Rämö ym. 2009). Paitsi erilaisten monimuotoisuus- ja monikäyttökohteiden tunnistaminen ja niille sopivien käsittelyjen miettiminen, myös omistajien neuvonta sopivan käsittelyn valinnasta ja erilaisten käsittelyiden vaihtoehtoiskustannuksista (esim. Kurttila ym. 2008) tullevat näin ollen korostumaan uusissa metsäsuunnittelupalveluissa Edellä mainitut muutostekijät ovat tuoneet metsien käyttöön liittyvään päätöksentekoon lisää aitoja päätösvaihtoehtoja ja ne edellyttävät myös metsäsuunnittelun käytäntöjen, sovellusten ja tuotteiden kehittämistä (esim. Kurttila ja Leskinen 2007). Metsävaratieto ja metsäsuunnittelujärjestelmien uudistaminen sekä metsänomistajien ja metsäalan toimijoiden sähköisten palveluiden kehittäminen (Metsään.fi-asiointipalvelu, ks. myös Greis 2007) luovat tietämyksenhallinnallisen perustan uudenlaiselle tiedonvaihdolle ja palvelutarjonnalle. Uuden tekniikan käyttöönotto todennäköisesti vähentää maastotyötarvetta ja vapauttaa suunnittelijaresursseja parhaassa tapauksessa monipuoliseen ja joustavaan, omistajan määrittelemiin tiedon tarpeisiin perustuvaan kanssakäymiseen (esim. Tikkanen 2006, Hujala ja Tikkanen 2008, Leskinen ym. 2009). Tässä verkkopalveluilla ja -yhteisöillä tulee olemaan nykyistä vahvempi rooli. Verkkopalveluihin perustuvat suunnittelutuotteet eivät kuitenkaan menesty sillä, että perinteisen paperisuunnitelman tietosisältö siirretään sähköiseen muotoon tai edes sillä, että tätä tietoa päivitetään. Metsänomistajien verkkopalveluiden on menestyäkseen kyettävä hyödyntämään internetin tarjoama vuorovaikutteisuuden mahdollisuus. Parhaimmillaan metsäsuunnittelun tarjoama, palautetta hyödyntävä ja luottamusta rakentava tieto- ja päätöstuki johtaa metsänomistajien voimaantumiseen (Vettenranta ja Eerikäinen 2007) ja sitä kautta suunnittelun parempaan vaikuttavuuteen (vrt. Niskanen 2005). Sekä käytännössä tehtävä metsäsuunnittelu että metsäsuunnittelussa käytettävät laskennalliset menetelmät ovat olleet viime vuosina varsin aktiivisen tutkimuksen kohteena. Lisäksi on ollut havaittavissa orastava myönteinen kehitys siinä, että menetelmällinen tutkimus ja käytännön toiminnan edistäminen ovat lähentyneet toisiaan (esim. Kurttila ym. 2010). Tästä kertovat mm. viimeaikaiset tutkimukset, joissa metsänomistajat, metsäammattilaiset ja tutkijat ovat yhteistoiminnassa kokeilleet käytännössä uusia menetelmiä metsäsuunnittelun toimintamallien uudistamiseksi (esim. Hokajärvi ja Hujala 2009, Virkkula ym. 2009). 1.3 Tutkimuksen tavoitteet Tämän tutkimuksen tavoitteena on selvittää suomalaisten yksityismetsänomistajien näkemyksiä tilakohtaisesta metsäsuunnittelusta ja oman metsäsuunnitelman hyödyntämisestä. Vertailemalla tämän tutkimuksen kyselyn tuloksia vuonna 1996 toteutetun kyselyn tuloksiin (Pesonen ym. 1998) arvioidaan myös, ovatko suunnittelukäytännöt muuttuneet runsaan kymmenen vuoden aikana. Lähitulevaisuudessa suunnittelukäytännöissä tapahtuvien suurehkojen muutosten (esim. Paananen ym. 2009) vuoksi selvitettiin myös tarvetta ja maksuhalukkuutta erilaisille suunnittelun lisäpalveluille. 7
8 2 Aineisto ja menetelmät 2.1 Aineisto Tutkimuksen perusjoukon muodostivat yhden kunnan alueella saman tai samojen luonnollisten henkilöiden, kuolinpesien ja verotusyhtymien omistamat, vähintään viisi hehtaaria metsämaata sisältävät metsätilakokonaisuudet. Puolisoiden erikseen omistamat metsäkiinteistöt luettiin yhdeksi metsätilaksi. Jos henkilö omisti metsää sekä yksin että kuolinpesän tai yhtymän jäsenenä, nämä luettiin eri tiloiksi. Ahvenanmaa jätettiin tarkastelun ulkopuolelle. Marraskuussa 2008 valmistuneen vuoden 2007 verotuksen mukaan tällaisia metsätiloja oli Verohallinnon kiinteistörekisterissä kaikkiaan kappaletta yhteispinta-alaltaan 10,2 miljoonaa hehtaaria metsämaata. Perusjoukon metsätilat järjestettiin kunkin 13 metsäkeskuksen alueella metsämaan pinta-alan suhteen suuruusjärjestykseen. Jokaisesta metsäkeskuksesta poimittiin tilaa määrävälein 1, jolloin otokseen tuli kaikkiaan tilaa. Periaatteessa saman omistajan tiloja olisi voinut tulla otokseen useamman metsäkeskuksen alueelta, mutta näin ei käynyt. Otoksen poiminnan teki Verohallinnon tietopalveluyksikkö. Kyselylomakkeita oli kolme erilaista. Lomakkeen perusosa (kysymysosiot A D) oli kaikissa lomakkeissa sama, mutta E-osio erilainen keskittyen tiettyyn erityisteemaan. Yksi E-osioista käsitteli metsäsuunnittelua, mutta suunnittelutietoja kartoitettiin myös lomakkeen perusosiossa. Kunkin kolmen erityisteeman otos oli 1/3 koko otoksesta eli metsätilaa. Alaotokset poimittiin Metlassa perusotoksesta siten, että metsäkeskuksittain metsäalan suhteen suuruusjärjestyksessä olevista metsätiloista joka kolmas kuului metsäsuunnitteluotokseen. Metsätilan omistajille lähetettiin postikyselylomake (liite 1) helmikuun alussa Viikon päästä kaikille lähetettiin muistutuskortti ja tästä runsaan kahden viikon päästä lähettiin uusi lomake siihen mennessä vastaamattomille. Metsätilojen omistajien osoitteina käytettiin sitä osoitetta, jolla verottaja oli lähettänyt metsätilan omistajille metsäveroilmoituslomakkeet. Vastaajille tarjottiin mahdollisuus täyttää lomake myös sähköisesti lomakkeella annetussa www-osoitteessa henkilökohtaisen salasanan avulla. Ruotsinkieliset saivat sekä suomen- että ruotsinkielisen lomakkeen. Osa metsänomistajista palautti lomakkeen ilmoittaen luopuneensa tilan omistuksesta , tai omistajan ilmoitettiin kuolleen. Vastaavia tietoja ilmoitettiin myös puhelimitse. Nämä eivät kuuluneet enää tutkimuksen perusjoukkoon, joten todellinen otoskoko supistui metsätilaan. Metsäsuunnittelukyselyn otos supistui vastaavasti tilaan. Kyselylomakkeita palautettiin kaikkiaan eli palautusprosentti oli 50,4. Näistä kuitenkin 230 palautettiin tyhjänä, joten käyttökelpoisia vastauksia saatiin kaikkiaan 6 318, eli vastausprosentti koko otoksessa oli 49,2. Metsäsuunnitteluotoksessa vastausmäärä oli 2 107, joten myös tämän erityisteeman vastausprosentti oli 49,2. Sähköisesti lomakkeen palautti kaikkiaan 345 vastaajaa, mikä on 5,5 % vastanneista. 1 Otostilojen poiminnassa käytettiin määräväliotantaa, jolloin k=n/n, ja jossa k=poimintaväli; N=kaikkien tilojen lukumäärä metsäkeskuksessa; n=otosmäärä metsäkeskuksessa. Tutkimuksen otanta ja aineiston keruu kuvataan tarkemmin julkaisussa Hänninen ym. (2010). 8
9 Kadon selvittämiseksi kyselyyn vastanneita ja vastaamattomia verrattiin Verohallinnolta kaikille otostiloille hankittujen taustatietojen suhteen. Tarkastelujen perusteella katoon kuuluneilla oli keskimäärin enemmän peltoa ja heistä useampi asui metsätilan sijaintikunnassa kuin vastanneista. Lisäksi katoon kuuluvista hieman useampi oli tehnyt vuonna 2007 puukaupan ja heidän ansiotulonsa olivat hieman pienemmät kuin vastanneilla. Vastaavat erot havaittiin myös metsäsuunnitteluotoksessa. Kadon tarkastelua syvennettiin haastattelemalla kaikista vastaamattomista puhelimitse 201 omistajaa. Haastattelun perusteella vastaamattomissa oli maatalousyrittäjiä selvästi enemmän ja kuolinpesän omistajia vähemmän kuin vastanneissa. Katohaastattelun tuloksia kuitenkin vinoutti se, ettei kuolinpesien ja yhtymien jäsenten puhelinnumeroja löydetty kuin poikkeustapauksissa (kadon tarkastelusta tarkemmin Hänninen ym. 2010). Katoanalyysin ja -haastattelun tulokset viittasivat siihen, että maatalousyrittäjät olivat vastanneet kyselyyn huonommin kuin muut. Vastaava tilanne oli myös kymmenen vuotta aiemmin tehdyssä kyselyssä (Karppinen ym. 2002), mutta nyt vastanneet ja vastaamattomat eivät poikenneet metsäalan suhteen. Verohallinnon tietojen perusteella laskettiin korjauskertoimet, painot, kahden muuttujan eli peltoalan (< 10 ha, ha ja >20 ha) ja asuinpaikan (asuu tilan sijaintikunnassa, asuu muualla) perusteella. Koska otannassa jokaisesta metsäkeskuksesta oli poimittu sama määrä metsätiloja, painomuuttujaan liitettiin myös otantasuhdekorjaus, jolla korjattiin vastanneiden määrä vastaamaan metsäkeskuksen todellista tilamäärää. Tutkimusaineiston ja siitä laskettujen tulosten voi siis arvioida edustavat varsin hyvin metsätilanomistajia ja heidän näkemyksiään Manner-Suomessa. 2.2 Menetelmät Tulosten laskennassa hyödynnettiin aina koko aineistoa, mikäli se oli mahdollista. Metsäsuunnittelun osaotoksesta laskettiin suunnittelun sisältöä, kehittämistä ja metsänomistajien päätöksentekoryhmittelyä koskevat tulokset. Metsäsuunnitelman omistajiksi (suunnitelma on: SO) luettiin kymmenen edellisen vuoden aikana (vuodet ) tehtyjen metsäsuunnitelmien omistajat. Jos metsänomistajalla ei ollut suunnitelmaa tai se oli tehty ennen vuotta 1999, metsänomistaja luettiin suunnitelmaa omistamattomien ryhmään (suunnitelmaa ei: SE). Mikäli metsänomistaja ei ollut ilmoittanut suunnitelman tekovuotta, hänet jätettiin pois niistä vertailuista, joissa tätä tietoa käytettiin. Vuonna 1996 kerätyssä aineistossa (Pesonen ym. 1998) suunnitelman omistajiksi luettiin vastaavasti silloisella vastaushetkellä enintään kymmenen vuotta vanhan suunnitelman omistajat, eli vuosina metsäsuunnitelman hankkineet. Metsäsuunnitelman omistavia ja omistamattomia verrattiin omistajien ja tilojen taustapiirteiden suhteen prosenttiosuuksin ja keskiarvoin. Prosenttijakaumien erojen testauksessa käytettiin suhteellisen osuuden t-testiä ja keskiarvojen erojen testauksessa t-testiä. Merkitsevät erot on ilmaistu tekstissä tähdillä seuraavasti: ***=0,001; **=0,01; *=0,05. Kyselylomakkeella oli muutamia kysymyksiä, joissa vastaajan tuli valita annetuista vaihtoehdoista kolme tärkeintä (tärkein, toiseksi tärkein ja kolmanneksi tärkein). Näissä laskettiin paitsi vaihtoehtojen sijoitusten yleisyys myös pisteytetty summa-arvo, ns. Borda count-äänestysmenettelyä käyttäen (menetelmän on alunperin esitellyt de Borda 1871). Tärkeimmäksi ilmoitettu vaihtoehto sai 3 pistettä, toiseksi tärkein 2 ja kolmanneksi tärkein yhden pisteen ja muut nolla pistettä. Vaihtoehtojen pistemäärä laskettiin yhteen yli koko aineiston, jota kuvaa tulostaulukoissa raportoitu Borda score. Mitä suurempi pistemäärä on, sitä suuremmalla konsensuksella vaihtoehto on vastaajajoukossa tärkein. 9
10 Metsäsuunnitelman ja siihen liittyvän neuvonnan merkitystä omistajan metsätilaa koskevien päätösten teossa tarkasteltiin 14 väittämällä Hujalan ym. (2009) tutkimusta vastaavalla tavalla. Väittämävastausten informaatio tiivistettiin faktorianalyysillä, jolloin muodostui kolme päätösulottuvuutta: oppijuus, luottajuus ja omaehtoisuus (taulukko 1). Nämä faktorit selittivät väittämien kokonaisvaihtelusta yhteensä 65 prosenttia. Omistajien päätöksentekotapoja kuvaavien ulottuvuuksien (faktoripistemäärät) suhteen metsänomistajat ryhmiteltiin neljään ryhmään (taulukko 2). Ryhmittelyssä käytettiin K-means -ryhmittelyanalyysiä. Tuloksena saadut metsänomistajaryhmät on kuvattu tarkemmin luvussa 3.5. Taulukko 1. Kolmen faktorin ratkaisu päätöksentekoa kuvaavista väittämistä (Varimax-rotaatio), itseisarvoltaan alle 0,300 latauksia ei esitetä (n= 1 532). Väittämä Faktori 3 Haluan tietää erilaisten metsieni nykytilan ja toimenpidesuositukset aiempaa paremmin Oppijuus Luottajuus Oma-ehtoisuus 0,788 5 Haluan oppia ymmärtämään metsien hoidon ja käytön perusteita paremmin 0,769 2 Olen kiinnostunut saamaan lisää tietoa kaikesta siitä, mitä metsistäni voi löytyä 0, Haluan saada lisää tietoa metsänhoidosta, jotta voin soveltaa sitä omassa metsässäni 0,760 7 Toivon päätöksentekoni tueksi opastavaa tietoa metsätalouden toimenpiteistä 0,655 0,400 8 Metsäammattilainen tietää parhaiten, millainen toimenpideohjelma metsälleni laaditaan 0,828 4 Luotan vahvasti metsäammattilaisen ammattitaitoon metsän toimenpide-ehdotuksissa 0, Ammattilaisen neuvot auttavat minua tekemään metsiini liittyviä päätöksiä aikaa tuhlaamatta 0,712 6 Teen päätökseni useimmiten metsäammattilaisen antaman neuvon mukaan 0,341 0,705 1 Minulle on tärkeää saada tietää ammattilaisen näkemys metsästäni 0,492 0, Teen metsäni käyttöön liittyvät päätökseni useimmiten ilman, että metsäsuunnitelman toimenpide-ehdotukset vaikuttavat niihin 12 Teen metsässäni mitä näen kokemukseni mukaan parhaimmaksi, vaikka metsäammattilainen neuvoisikin toisin 0,761-0,380 0, Osaan jo mielestäni tarpeeksi metsänhoidosta 0,711 9 Opastava tieto metsänhoidosta on minulle merkityksetöntä 0,685 Faktoreiden selitysosuus väittämien kokonaisvaihtelusta, % Taulukko 2. Metsänomistajaryhmät päätöksentekoa kuvaavien ulottuvuuksien suhteen. Taulukossa esitetyt luvut ovat K-means ryhmittelyratkaisun ryhmien keskipisteiden koordinaatit faktoriavaruudessa (n= 1 532). Faktoriulottuvuus Ryhmä (klusteri) Oppijuus 0,600-0,480-1,041 0,324 Luottajuus 0,068-1,423 0,719 0,421 Omaehtoisuus -0,663 0,348-0,361 1,208 10
11 3 Tulokset 3.1 Metsäsuunnitelman omistus Metsänomistajista 64 prosentilla oli metsäsuunnitelma ja ne kattoivat metsäalasta 78 prosenttia (taulukko 3). Osuudet ovat lähes samat kuin runsaat kymmenen vuotta aiemmin (Pesonen ym. 1998). Suunnitelmat olivat kuitenkin valmistuneet varsin pitkän ajanjakson aikana, sillä vanhimmat olivat peräisin 1950-luvulta. Metsäsuunnitelmista noin puolet oli tehty viimeisen viiden vuoden aikana. Voimassa oleva, enintään 10 vuotta vanha metsäsuunnitelma oli 45 prosentilla omistajista. Nämä kattoivat 60 prosenttia metsäalasta. Voimassa olevan metsäsuunnitelman omistavien osuus oli vähentynyt edelliseen kyselyyn verrattuna. Tämän kyselyn tulosten mukaan vain 45 prosentilla omistajista oli käytössään voimassa oleva metsäsuunnitelma, mutta aiemman kyselyn (Pesonen ym. 1998) aineistosta laskettujen tulosten mukaan omistajista puolella (50 %) eli viisi prosenttiyksikkö useammalla oli tuolloin voimassa oleva metsäsuunnitelma. Voimassa olevien metsäsuunnitelmien kattavuus metsäalasta oli pienentynyt kuudella prosenttiyksiköllä (66 % 60 %). Taulukko 3. Metsäsuunnitelma ja sen valmistumisvuosi (n=5 734). Metsäsuunnitelma Omistajista, % Metsäalasta, % On (mukana kaiken ikäiset) Näistä valmistunut Voimassa oleva suunnitelma Suunnitelman omistus taustatekijöittäin Metsätilan koko vaikutti suunnitelman omistamiseen (kuva 2); suuren tilan omistavilla oli metsäsuunnitelma useammin kuin pienen tilan omistavilla. Alle 20 hehtaarin tiloista 27 prosentilla oli metsäsuunnitelma, kun yli 100 hehtaarin tiloista suunnitelma oli 71 prosentilla. Kuitenkin juuri suurimmilla tiloilla suunnitelman omistusosuus oli pudonnut vuodesta 1996 noin 10 prosenttiyksiköllä hehtaarin tiloilla suunnitelman omistusosuus oli hieman noussut. Metsäsuunnitelman omistavilla oli keskimäärin 22 hehtaaria enemmän metsää kuin suunnitelmaa omistamattomilla. Miehet omistivat naisia useammin metsäsuunnitelman ***. Metsäsuunnitelman omistavat olivat keskimäärin kolme vuotta nuorempia kuin suunnitelmaa omistamattomat (taulukko 4). 11
12 90 % 80 % 70 % 60 % 50 % 40 % 30 % 20 % 10 % 0 % alle 20ha 20-49ha 50-99ha yli 100ha lukumääräosuus pinta-alaosuus Kuva 2. Korkeintaan kymmenen vuotta vanhan metsäsuunnitelman omistus kokoluokiteltuna (lukumääräosuuksittain) vuosina 2009 ja 1996 sekä keskimääräinen lukumäärä- ja pinta-alaosuus vuonna 2009 (n=5 157). Taulukko 4. Metsänomistajien taustapiirteet metsäsuunnitelman omistavilla (SO) ja suunnitelmaa omistamattomilla (SE). Havaintomäärät: Keskimäärin n= , SO n= , SE n= Keskimäärin SO SE (45 % omistajista) (55 % omistajista) Metsäala (ha) Peltoala (ha) Sukupuoli (%) Mies Nainen Keski-ikä (a) Omistusmuoto (%) Perheomistus Yhtymä Perikunta Ammattiryhmä (%) Palkansaaja Maa- ja metsätalousyrittäjä Muu yrittäjä Eläkeläinen Muu (työtön, opiskelija, kotona) Asuminen (%) Asuu tilalla vakituisesti Ei asu tilalla vakituisesti Perikunnilla oli yhtymiä vähemmän metsäsuunnitelmia **. Maa- ja metsätalousyrittäjät omistivat suunnitelman useammin kuin muihin ammattiryhmiin kuuluvat ***. Verrattuna edelliseen kyselyyn maanviljelijät omistivat suunnitelman kuitenkin selvästi harvemmin ** (liitetaulukko 1). Vielä toistakymmentä vuotta sitten tilalla asuvat metsänomistajat omistivat muita yleisemmin metsäsuunnitelman *, mutta nyt tätä eroa ei enää ollut. 12
13 Metsäsuunnitelma oli ensimmäinen hieman alle 40 prosentille suunnitelman omistajista ja muille toinen, kolmas tai useampi (taulukko 5). Vuoden 1996 tulosten mukaan suunnitelma oli ensimmäinen yli 60 prosentille suunnitelman omistajista. Lisäksi 9 prosenttia omistajista ilmoitti, ettei tiennyt monesko suunnitelma heillä oli käytössään. Suunnitelman omistukseen on siis syntynyt ajallista jatkuvuutta: yhä harvemmalla omistajalla käytössä oleva suunnitelma on ensimmäinen. Vajaa 40 prosenttia kaikista metsänomistajista aikoi hankkia uuden metsäsuunnitelman (taulukko 6). Niistä metsänomistajista, joilla jo oli metsäsuunnitelma, huomattavasti suurempi osa aikoi hankkia uuden suunnitelman myös tulevaisuudessa kuin niistä omistajista, joilla suunnitelmaa ei ollut. Suunnitelman omistavista kymmenesosa oli sitä mieltä, ettei tule hankkimaan uutta suunnitelmaa nykyisen vanhentuessa. Suunnitelman omistavien ja sen uudelleen hankkivien osuus oli kasvanut vuoden 1996 tuloksiin verrattuna kymmenellä prosenttiyksiköllä, ja epävarmojen osuus oli vastaavasti pienentynyt ***. Useimmin tärkeimmäksi syyksi metsäsuunnitelman puuttumiselle nimettiin vastausvaihtoehto, jonka mukaan omistaja suunnittelee itse metsässään tehtävät toimenpiteet (taulukko 7). Tilan pieni koko oli kahden tärkeimmän suunnitelman puuttumisen syyn joukossa kahdella kolmasosalla suunnitelmaa omistamattomista. Myös suunnitelman kalleus rajoitti vastausten perusteella suunnitelman hankintaa. On merkille pantavaa, että hinta oli nyt suunnitelman hankintaa rajoittava tekijä suuremmalle osalle omistajista kuin edellisessä kyselyssä (liitetaulukko 2). Se, ettei suunnitelman sisältö vastaa tavoitteita ja toiveita, oli nyt aiempaa suuremmalle osalle toiseksi tai kolmanneksi tärkein syy metsäsuunnitelman puuttumiselle. Tämä ei kuitenkaan ollut ensisijainen syy kuin vain 3 prosentille vastaajista. Taulukko 5. Monesko metsäsuunnitelma on tilallanne. Suluissa vuoden 1996 kyselyn tulokset. Tarkasteluissa ovat mukana vain ne, jotka tiesivät, kuinka mones suunnitelma on. % omistajista Ensimmäinen 38 (62) Toinen 39 (30) Kolmas tai useampi 23 (9) Yhteensä 100 (100) n (464) Taulukko 6. Aikooko omistaja hankkia metsäsuunnitelman tai uuden metsäsuunnitelman kun nykyinen vanhenee. Suluissa vuoden 1996 kyselyn tulokset suunnitelman omistavilta metsänomistajilta. Keskimäärin SO SE % omistajista Kyllä (53) 17 Ei 30 9 (10) 48 En osaa sanoa (37) 35 Yhteensä n (355)
14 Taulukko 7. Kolme tärkeintä syytä, miksei ole hankkinut tai ei aio hankkia metsäsuunnitelmaa. Tärkein 2. tärkein 3. tärkein Borda score % omistajista Suunnittelen itse toimenpiteet Tilan pieni koko Metsäsuunnitelma on liian kallis Muu syy (mm. mhy, itse ammattilainen, spv) Metsäsuunnitelmaa ei ole tarjottu Ei tiedä mikä suunnitelma on tai mitä hyötyä siitä olisi Sisältö ei vastaa tavoitteita ja toiveita Tiedot saattaisivat joutua ulkopuolisille Yhteensä n Muina syinä sille, ettei metsäsuunnitelmaa oltu hankittu tai ei aiota hankkia, mainittiin useimmiten toimiva yhteistyö metsänhoitoyhdistyksen (mhy) kanssa. Toiseksi yleisimmin syyksi ilmoitettiin jonkun omistajista, suvussa tai tuttavajoukossa olevan metsäalan ammattilainen, minkä vuoksi suunnitelmaa ei koettu tarpeelliseksi. Kolmanneksi yleisin muu syy oli tulossa oleva sukupolvenvaihdos (spv) tai tilan myynti. Taulukossa 7 esitetty Borda score arvo osoittaa, että annetuista vaihtoehdoista kaksi ensimmäistä suunnittelen itse toimenpiteet ja tilan pieni koko olivat metsänomistajien mielestä selvästi tärkeimmät syyt siihen, ettei suunnitelmaa koettu tarpeelliseksi hankkia. Metsäsuunnitelman kalleus sai näitä selvästi pienemmän pistemäärän, mutta senkin pistearvo oli lähes kolminkertainen seuraaviksi tärkeimpinä pidettyihin vaihtoehtoihin verrattuna. 3.2 Metsänomistajan osallistuminen metsäsuunnitelman laadintaan Kuvassa 3 on esitetty tulokset tavoista, joilla metsänomistaja on voinut osallistua metsäsuunnitelmansa laadintaan vuosina , ja Viimeisimpiä vuosia on tarkasteltu erikseen, koska metsäsuunnittelun ohjeistuksessa (ks. Hokajärvi ym. 2006) on korostettu metsänomistajan osallistamista. Aiempaa täsmällisemmät ohjeet vuorovaikutuksesta metsänomistajan kanssa on sisällytetty noin kolme vuotta sitten Metsäkeskusten toimintajärjestelmän metsäsuunnitteluosioon. Lisäksi kuvassa on esitetty yhdellä kysymyksellä tyytyväisyys omaan metsäsuunnitelmaan. Tuloksissa raportoidaan ensin vuosia koskevat tulokset, sen jälkeen tehdään vertailu edellisen kyselyn tuloksiin ja lopuksi tarkastellaan viimeisimpiä vuosia. Tyytyväisyys metsäsuunnitelmaan on edelleen erittäin korkealla tasolla. Yli 90 prosenttia suunnitelman omistajista oli tyytyväisiä suunnitelmaansa, mitä voi pitää erittäin hyvänä tuloksena. Tyytyväisyydessä ei ole tapahtunut muutoksia verrattuna edelliseen tutkimukseen. Metsänomistajista kaksi kolmasosaa oli saanut opastusta suunnitelman käyttöön. Hieman yli 60 prosenttia suunnitelman omistajista oli keskustellut suunnittelijan kanssa metsiensä käytön tavoitteista ja hieman vajaa 60 prosenttia koki, että oli saanut vaikuttaa riittävästi hakkuiden ja hoitotöiden suunnitteluun. Noin 40 prosenttia omistajista koki, että suunnittelija oli esittänyt vaihtoehtoisia toimenpiteistä kuvioille ja että kokonaisuuden kannalta parhaista toimenpiteistä oli keskusteltu. 14
15 Suunnittelijan mukana metsään oli lähtenyt 40 prosenttia omistajista ja lähes joka viides oli osallistunut lopullisen suunnitelman koostamiseen määritettäessä hakkuusuunnitetta ja toimenpiteitä. Noin kuudennes omistajista oli itse esittänyt tai rajoittanut toimenpiteitä kuvioille. Vain joka kymmenes omistaja oli vaikuttanut kuviointiin ja kuvioiden kokoon. Kaiken kaikkiaan lähes 60 prosenttia suunnitelman vuosina hankkineista piti tarpeellisena osallistua metsäsuunnitelman laatimiseen ja katsoi metsäsuunnitelman laadinnan olleen keskusteleva ja opettavainen prosessi. Mahdollisuutta osallistua metsäsuunnitelman laadintaan oli tarjottu vajaalle 60 prosentille suunnitelman hankkineista. Lähes puolet suunnitelman hankkineista katsoi, että oman työpanoksen käyttömahdollisuus metsänhoito- ja hakkuutöissä otettiin huomioon suunnitelmaa tehtäessä ja toimenpiteitä suunniteltaessa. Runsaalla viidesosalla tiloista oli rajattu joitakin alueita puuntuotannon ulkopuolelle, ja toiveita hakkuumääristä ja hakkuiden ajoittamisesta oli esittänyt vajaa viidesosa suunnitelman hankkineista. Verrattaessa tuloksia edellisen tutkimuksen vuosia koskeviin tuloksiin, omistajien osallistumisessa suunnitelman laadintaprosessin ei ollut tapahtunut kovin merkittäviä muutoksia. Tilastollisesti merkitseviä eroja oli vain muutaman asian suhteen. Keskustelu suunnittelijan kanssa metsien käytön tavoitteista on yleistynyt, samoin osallistuminen maastokäynteihin ja metsäsuunnitelman koostamiseen yhdessä suunnittelijan kanssa. Merkittävimpänä erona voidaan pitää sitä, että aiempaa suurempi osa suunnitelman hankkineista piti nyt suunnitelman laatimista keskustelevana ja opettavana prosessina. Metsien monimuotoisuuden suojelu eli käytännössä tiettyjen alueiden rajaaminen suunnittelussa puuntuotannon ulkopuolelle oli nyt selvästi yleisempää, mikä johtunee ainakin osittain uuden metsälain voimaantulosta edellisen kyselyn toteuttamisen aikoihin. Tarkasteltaessa viime vuosina ( ) hankittujen metsäsuunnitelmien laatimisprosesseja, on keskeinen havainto, että metsänomistajien osallistaminen suunnitteluprosessiin on kaikilla mittareilla hieman yleisempää kuin vuosina keskimäärin. Jo noin kolme neljäsosaa suunnitelman noina vuosina hankkineista oli saanut opastusta suunnitelmansa käyttöön. Metsiensä käytön tavoitteista oli keskustellut suunnittelijan kanssa kaksi kolmasosaa omistajista. Myös metsien monimuotoisuusasiat on otettu huomioon aiempaa useamman kanssa suunnitelmaa laadittaessa. 15
16 Olen ollut tyytyväinen metsäsuunnitelmaani Sain opastusta suunnitelman käytöstä * Keskustelin suunnitelman laatijan kanssa metsieni käytön tavoitteista Pidin tarpeellisena osallistua metsäsuunnitelman laatimiseen Sain vaikuttaa hakkuiden ja hoitotöiden suunnitteluun riittävästi Minulle tarjottiin mahdollisuus osallistua metsäsuunnitelman laatimiseen *** Suunnitelman laatiminen oli keskusteleva ja opettavainen prosessi Oman työpanoksen käyttömahdollisuus metsänhoito- ja hakkuutöissä otettiin huomioon toimenpiteitä suunniteltaessa Suunnitelman laatija esitti kuvioille vaihtoehtoisia toimenpiteitä ja keskustelin kokonaisuuden kannalta parhaasta toimenpiteestä hänen kanssaan ** Olin suunnittelijan mukana maastossa ** Tilallani rajattiin joitakin alueita puuntuotannon ulkopuolelle ** Esitin toiveita hakkuumääristä ja niiden ajoittamisesta Osallistuin metsäsuunnitelman koostamiseen, eli lopullisen hakkuusuunnitteen ja kuviokohtaisten toimenpiteiden päättämiseen Esitin tai rajoitin itse toimenpiteitä kuvioille SO07-08 SO99-08 Vaikutin kuviointiin ja kuvioiden kokoon SO % omistajista Kuva 3. Metsänomistajien osallistuminen metsäsuunnitelman laadintaan vuosina ja Erojen merkitsevyys (SO87-96 ja SO99-08) suhteellisen osuuden t-testillä ***=0,001,**=0,01,*=0,05. Havaintomäärät: SO99-08 n= , SO87-96 n= , SO07-08 n=
17 3.3 Metsäsuunnitelman hyödyt ja käyttö Suunnitelmasta saatavat hyödyt Tärkeimpänä metsäsuunnitelmasta saatavana hyötynä lähes puolelle suunnitelman omistavista olivat tiedot puuston määrästä, kasvusta ja metsien kehityksestä (taulukko 8). Tiedot metsänhoitokohteista olivat tärkein suunnitelman hyöty viidesosalle suunnitelman omistajista. Myös tiedot hakkuumääristä ja -kohteista olivat lähes viidesosalle metsänomistajista tärkein ja kolmasosalle omistajista toiseksi tärkein metsäsuunnitelmasta saatava hyöty. Nämä kolme olivat myös summapistearvolla (Borda score) mitattuna selvästi tärkeimmiksi arvioidut hyödyt. Varsin monet kokivat tärkeäksi hyödyksi myös suunnitelmaan kuuluvat kuvio- ja teemakartat. Vaikka metsien monimuotoisuus on 2000-luvulla korostunut, metsäsuunnitelman monimuotoisuutta koskevia tietoja ei koettu kovin tärkeiksi. Verrattaessa vuosien 1996 ja 2009 tuloksia aiempaa harvempi asetti nyt puustotietojen tärkeyden ensimmäiselle sijalle. Sen sijaan tietoja metsänhoitokohteista pidettiin nyt aiempaa kyselyä tärkeämpinä (liitetaulukko 3). Tekijät, joiden perusteella päätös metsien hoidosta tehdään Noin kolmasosalle metsänomistajista vastausvaihtoehto metsien hoitotarve oli tärkein tekijä, jonka perusteella he tekivät metsiään koskevat päätökset (taulukko 9). Se oli myös summapistearvolla mitattuna ylivoimaisesti tärkein tekijä. Lähes neljäsosa omistajista luotti ensisijaisesti omiin tietoihinsa ja kokemukseensa ja teki päätökset tämän perusteella. Metsäsuunnitelman tiedot ja toimenpide-ehdotukset olivat ensisijainen päätöksenteon perusta kaikkiaan 14 prosentille metsänomistajista. Sen sijaan metsäsuunnitelman omistajista suunnitelma oli lähes puolelle tärkein tai toiseksi tärkein päätöksenteon perusta. Puumarkkinatilanne oli tärkein päätöksiin vaikuttava tekijä vain noin kymmenesosalle metsänomistajista, mutta se oli viidesosalla omistajista joko toiseksi tai kolmanneksi tärkein tekijä päätöksenteon taustalla, ja niinpä se olikin summapistearvolla mitattuna kolmanneksi merkittävin päätöstekijä. Metsäammattilaisten neuvoja pidetään summapistearvon perusteella huomattavasti merkittävämpänä kuin sukulaisten ja tuttavien neuvoja. Taulukko 8. Kolme tärkeintä metsäsuunnitelmasta saamaanne hyötyä. Tärkein 2. tärkein 3. tärkein Borda Score % omistajista Tiedot puuston määrästä, kasvusta ja metsien kehityksestä Tiedot metsänhoitokohteista Tiedot hakkuumääristä ja kohteista Kuvio- ja teemakartat Käyttö koko oman talouden suunnittelun apuna Apu oman työpanoksen suunnitteluun metsätöissä Käyttö metsälain tarkoittamana metsänkäyttöilmoituksena Tiedot metsien arvokkaista luontokohteista Yhteensä n
18 Taulukko 9. Kolme tärkeintä tekijää, joiden perusteella tehdään päätös metsien käytöstä. Tärkein 2. tärkein 3. tärkein Borda Score % omistajista Metsien hoitotarve Omat tiedot ja kokemukset Metsäsuunnitelman tiedot ja toimenpide-ehdotukset Puumarkkinatilanne, esimerkiksi puun kysyntä ja hinnat Metsäammattilaisen neuvot Omat ja perheen taloudelliset tarpeet Metsälait ja metsänhoitosuositukset Sukulaisen tai tuttavan neuvot Ympäristöjärjestöjen suositukset metsien monimuotoisuuden turvaamisesta Muu, mikä Yhteensä n Aiemman kyselyn tuloksiin verrattuna suurempi osa omistajista piti nyt metsien hoitotarvetta ensisijaisena päätöksentekoon vaikuttavana tekijänä kuin vuonna 1996 (liitetaulukko 4). Kyselyn aikainen epävarmuus puumarkkinoilla saattoi vaikuttaa siihen, että jonkin verran useampi kuin vuonna 1996 ilmoitti nyt tekevänsä päätökset ensisijaisesti puumarkkinatilanteen perustella. Omat ja perheen taloudelliset tarpeet eivät sen sijaan olleet enää yhtä tärkeitä tekijöitä päätettäessä metsien käytöstä kuin aiemmin. Metsäsuunnitelman käyttökohteet Metsänomistajilta kysyttiin, mihin tarkoituksiin he olivat viimeksi käyttäneet suunnitelmaansa. Vastauksena pystyi ilmoittamaan useita tekijöitä. Tuloksissa korostui toimenpiteiden tarkastelu metsikkötasolla. Metsäsuunnitelman omistavista 63 prosenttia oli käyttänyt suunnitelmaansa viimeksi ensiharvennusta vaativien kohteiden etsimiseen sekä niiden työmäärien ja tulojen arviointiin (kuva 4). Lähes yhtä moni oli käyttänyt metsäsuunnitelmaansa viimeksi taimikonhoitoa vaativien kohteiden etsimiseen tai tutustuakseen tilan metsikkökuvioihin ja niiden käsittelyehdotuksiin. Yli puolet suunnitelman omistajista (55%) oli käyttänyt metsäsuunnitelmaa viimeksi myös varttuneiden metsiköiden puukauppamahdollisuuksien arviointiin. Koko tilalla mahdollisen hakkuumäärän ja -tulon arvioimiseen suunnitelmaa oli tarvinnut kolmasosa. Metsälain arvokkaiden luontokohteiden paikantamiseen suunnitelmaa oli viimeksi käyttänyt 12 prosenttia suunnitelman omistajista. Neljä prosenttia omistajista ei ollut ilmoituksensa mukaan käyttänyt suunnitelmaansa lainkaan. 18
19 Ensiharvennusta vaativien kohteiden etsimiseen ja työmäärien ja tulojen arviointiin Taimikonhoitoa vaativien kohteiden etsimiseen ja niiden työmäärien arviointiin Tutustuessani tilan kuvioihin ja niiden käsittelyehdotuksiin Varttuneiden metsien puukauppamahdollisuuksien arviointiin Koko tilallani mahdollisten ja/tai sopivan hakkuumäärän ja -tulon arviointiin Metsälain mukaisten kohteiden ja muiden arvokkaiden elinympäristöjen paikantamiseen Metsäveroilmoituksen laatimiseen Jossakin muussa tilanteessa En ole käyttänyt lainkaan metsäsuunnitelmaani % omistajista Kuva 4. Mihin tarkoituksiin omistaja on viimeksi käyttänyt metsäsuunnitelmansa (n=706). Metsäsuunnitelman realistisuus ja noudattaminen Suunnitelman omistavat metsänomistajat olivat varsin samoilla linjoilla metsäsuunnitelmassa esitettyjen hakkuuehdotusten suuruusluokasta. Kolme neljäsosaa katsoi, että puuston määrän ja metsien kasvun suhteen metsäsuunnitelmassa esitetyt hakkuumäärät olivat sopivalla tasolla (taulukko 10). Metsänomistajista 60 prosentin mielestä metsäsuunnitelmassa esitetty hakkuumäärä oli myös heidän omien tavoitteidensa mukainen. Monimuotoisuuden vaalimisen näkökulmasta yli puolet metsänomistajista luotti metsäsuunnitelman hakkuusuosituksiin, mutta myös epävarmuus sopivasta hakkuumäärästä nousi esille; vajaa kolmasosa omistajista ei osannut sanoa millainen hakkuumäärä olisi monimuotoisuuden kannalta hyvä. Tähän liittyvä epävarmuus oli kuitenkin kymmenessä vuodessa vähentynyt. Viitenä edellisenä vuotena lähes puolet metsänomistajista katsoi noudattaneensa metsäsuunnitelman hakkuusuosituksia ja kolmasosa oli hakannut ehdotuksia vähemmän. Tulevien viiden vuoden aikana puolet metsänomistajista aikoi hakata metsäsuunnitelman mukaisesti. Vain harvat metsänomistajat aikoivat hakata metsiään metsäsuunnitelman suosituksia enemmän. Epävarmoja tulevista hakkuumääristään oli yli viidesosa suunnitelman omistajista. 19
20 Taulukko 10. Metsänomistajan mielipide tilan metsiin sopivasta hakkuumäärästä (MS=metsäsuunnitelma; n= 704). Puuston määrän ja metsieni kasvun suhteen metsiäni tulisi hakata Vähemmän kuin MS:ssa esitetään MS:n mukaisesti % omistajista Enemmän kuin MS:ssa esitetään En osaa sanoa Omien tavoitteitteni näkökulmasta hakkuita tulisi tehdä Mielestäni luonnon monimuotoisuuden vaalimisen näkökulmasta metsiäni tulisi hakata Viitenä edellisenä vuonna olen hakannut Viitenä seuraavana vuonna aion hakata Metsäsuunnitelman hakkuusuosituksia viimeisen viiden vuoden aikana noudattaneiden osuus oli kasvanut verrattuna vuoden 1996 kyselyyn (liitetaulukko 5). Edelliseen kyselyyn verrattuna metsäsuunnitelman suosituksia vähemmän hakanneiden osuus oli vähentynyt selvästi, toisin sanoen metsäsuunnitelman hakkuusuosituksia tarkemmin noudattavia oli enemmän. Myös niiden metsänomistajien osuus, jotka aikoivat noudattaa metsäsuunnitelmaa tulevana viitenä vuotena, oli lisääntynyt. Aiempiin tuloksiin verrattuna epävarmuus (ei osaa sanoa) metsiin sopivasta hakkuumäärästä oli kuitenkin lisääntynyt kauttaaltaan. Mikäli metsänomistajat eivät olleet noudattaneet tai eivät aikoneet noudattaa metsäsuunnitelman hakkuusuositusta, heiltä kysyttiin tärkeintä syytä siihen. Omistajista 53 prosenttia mainitsi puumarkkinatilanteen tärkeimmäksi syyksi hakkuusuosituksen noudattamatta jättämiselle. Myös muuttuneet mahdollisuudet työskennellä omassa metsässä (9 %), taloudellisen tilanteen muutokset (8 %) sekä verotus (9 %) mainittiin syinä poiketa metsänsuunnitelman hakkuusuosituksista. Viisi prosenttia metsänomistajista oli jättänyt noudattamatta hakkuusuositusta, koska suunnitelmaa ei ollut laadittu heidän tavoitteitaan vastaavaksi. 3.4 Metsäsuunnitelma ja omistajien tietotaso Tilan ominaisuudet Metsänomistajien tietotason selvittämiseksi heiltä kysyttiin, onko heidän tiloillaan tietynlaisia kohteita tai metsiköitä. Kysymyksen taustalla oli oletus, että metsäsuunnitelman omistaminen lisäisi omistajien tietoisuutta omista metsistään, jolloin en osaa sanoa -vastausten osuuden tulisi olla pienempi metsäsuunnitelman omistavilla kuin muilla. Metsänomistajat tiesivät keskimäärin varsin hyvin lomakkeella mainittujen kohteiden esiintymisestä tilallaan. Suunnitelman omistavilla oli omaa tilaansa koskevan näkemyksen mukaan enemmän kaikkia kohteita (metsälain luontokohde, säästöpuita, mäntyvaltainen tila, alle 10-vuotta vanhoja taimikoita, yli 80-vuotiasta metsää sekä puunkuljetukseen sopivia teitä) kuin suunnitelmaa omistamattomilla. Osin tämä tulos saattaa kuvata suunnitelman omistavien suurempaa metsätaloudellista aktiivisuutta, osin parempaa tietämystä tilan metsistä. Vahvemmin epätietoisuuden tuo kuitenkin ilmi se, että suunnitelmaa omistamattomat antoivat kaikkiin kuuteen kysymykseen enemmän en osaa sanoa -vastauksia. 20
Metsänomistajien päätöksentekotilanteet: kohti uudistuvia metsäsuunnittelupalveluja ja suojelupäätösten tukea
ISBN 978-951-40-2264-7 (PDF) ISBN 978-951-40-2263-0 (nid.) ISSN 1795-150X Metsänomistajien päätöksentekotilanteet: kohti uudistuvia metsäsuunnittelupalveluja ja suojelupäätösten tukea Teppo Hujala, Mikko